laion/Wikipedia-Exotic huggingface dataset:
בית הכנסת כתר התורה

בית כנסת כתר תורה (בערבית: كنيس كتر التوراة) הוא בית כנסת יהודי בעיר סוסה בתוניסיה. ערכים מורחבים – סוסה (עיר)#הקהילה היהודית, יהדות תוניסיה בעיר סוסה התקיימה קהילה יהודית כבר בתקופת אימפריית קרתגו. במפקד אוכלוסין שהתקיים בשנת 1853 נמצא שהאוכלוסייה היהודית בעיר סוסה מנתה 400 משפחות יהודיות. בשנת 1913 נבנה בית הכנסת "כתר תורה" ביוזמת הרב יוסף גז, רבה הראשי של סוסה והרב הראשי הראשון של תוניסיה. בית הכנסת היה בית הכנסת המרכזי בעיר. בשנת 1946 מנתה הקהילה היהודית בסוסה 3,500 נפש. עם הזמן התמעטה האוכלוסייה היהודית בעיר, במיוחד לאחר הקמת מדינת ישראל. נכון לשנת 2006 נותרו בסוסה 36 יהודים בלבד. בעבר היו בסוסה שישה בתי כנסת, נכון לשנת 2020 רק בית הכנסת כתר תורה נשאר פעיל. ב־6 בדצמבר 2019 הודיע המכון למורשת הלאומית של תוניסיה שבית הכנסת כתר תורה הוכנס לרשימת אתרי המורשת של ארגון החינוך, המדע והתרבות האסלאמי העולמי. יהדות תוניסיה Bismuth-Jarrassé, Colette; Jarrassé, Dominique (2010). Synagogues de Tunisie : monuments d'une histoire et d'une identité. Patrimoines (בצרפתית). Le Kremlin-Bicêtre: Esthétiques du divers. pp. 276–278. ISBN 978-2-9533041-2-1. רקע היסטורי, בית הכנסת כתר תורה בסוסה, תוניסיה, באתר אליאנס סטורי אודות הרב יוסף גז מקים ואודות בית הכנסת כתר התורה, באתר hyomi.org אודות בית הכנסת כתר התורה באתר archiqoo Synagogue Keter Torah, Sousse, Tunisia | Archive | Diarna.org, archive.diarna.org Walid Mejri (25 בפברואר 2015). "Yves Eliahou, gardien du trésor des juifs en Tunisie". inkyfada.com (בצרפתית). נבדק ב-10 בנובמבר 2018. {{cite web}}: (עזרה) תפילת הגברים הצילה את הבנות - הקשר הרב דורי, באתר הקשר הרב דורי, ‏3 בספטמבר 2014 סיפור חייו של אוגוסט אטאל מטוניסיה "Les juifs de Sousse: Histoire, origine, communauté, synagogues". Tunisie Généalogie (בצרפתית). 19 במאי 2018. נבדק ב-4 בנובמבר 2020. {{cite web}}: (עזרה) "Synagogue Keter Torah, Sousse, Tunisia". archive.diarna.org. נבדק ב-26 באוקטובר 2020. {{cite web}}: (עזרה) La médina de Sfax, la synagogue Keter Torah à Sousse et la mosquée Alloula à Beni Khdèche au patrimoine de l'Isesco - Kapitalis, web.archive.org, ‏2020-11-02 "Trois monuments tunisiens inscrits sur la liste définitive du patrimoine civilisationnel dans le monde islamique". webmanagercenter.com (בצרפתית). 7 בדצמבר 2019. נבדק ב-26 באוקטובר 2020. {{cite web}}: (עזרה)
מיכאל (שיר)

"מיכאל" הוא שיר שכתבה, הלחינה וביצעה הזמרת והיוצרת הישראלית אתי אנקרי. השיר נכתב והוקלט עבור תחרות ה"פסטיגל" שנערכה ב־1991. לאחר מכן הוא נכלל באלבומה השני של היוצרת, "קראת לי אסתר" (1993). יהודה עדר עיבד והפיק את השיר, בשונה משאר שירי "קראת לי אסתר", שאותם הפיק אלון אולארצ'יק. "מיכאל" נכתב עבור תחרות ה"פסטיגל" שנערכה בחג החנוכה בדצמבר 1991. מקור השיר בטעות של אנקרי. היא צפתה בחלקים מסרט מסוים ולא מהתחלתו. בסרט הוזכרה דמות בשם מיכאל, ואנקרי טעתה לחשוב שזהו שמה של אחת מהדמויות הנשיות. לימים סיפרה: והלכתי עם הסיפור הזה, שיש ילדה שקוראים לה מיכאל, כאילו היא שונה. ו... הלכתי בפנים עם רגש של שונוּת, רגש של זרוּת, של נבדלוּת. ואיך מוצאים את הפתרון בתוך השיר, בתוך הנבדלות והשונות הזאת. ומצאתי אותו שם, את הפתרון, בתוך השיר. — אתי אנקרי, 2019 באותה התקופה עבדה אנקרי על אלבומה השני, "קראת לי אסתר", ועל כן היא כללה את השיר בתוכו. לבנה הבכור, שנולד זמן קצר אחר כך, קראה אנקרי בשם "מיכאל", ואף הקדישה לו את האלבום. מבקר המוזיקה עמית סלונים כתב: "בדיעבד, שנת 1991 הייתה שנת מפנה. יצחק שמיר היה ראש הממשלה, ג'ורג' בוש האב היה נשיא ארצות הברית, וזמרת צעירה בשם אתי אנקרי הגיעה למופע הכי שמח של השנה כדי לבאס לנו את החיים עם שיר על ילדה שסובלת מהצקות בידי הילד שגר בבית השכן. לא חושב שדיברנו עד אז על הצקות מהסוג הזה. מי שמע אז על בריונות נפשית בכלל? "מיכאל" לא זכה בפסטיגל, אפילו לא התברג לשלושת המקומות הראשונים בתחרות, אבל הוא שינה את פני פסטיבל הילדים השנתי לנצח בכך שהכניס שירים שמתעסקים בגובה העיניים עם נושאים שבאמת מעסיקים ילדים". השיר הוצג ב"פינה לשיפוטכם" כמועמד למצעד הפזמונים השבועי של רשת ג' ב־8 בדצמבר 1991. הוא זכה להצלחה גדולה והגיע למקום הראשון, ובו שהה שלושה שבועות החל מ־19 בינואר 1992. הוא יצא מהמצעד ב־15 במרץ 1992 בתום 13 שבועות צעידה. במצעד השנתי של התחנה (תשנ"ב) הוא הגיע למקום ה־18. על פי הערות אלבום. אתי אנקרי – זמרה, פסנתר אלון הלל – תופים זיו הרפז – בס שמוליק בודגוב – גיטרה חשמלית יהודה עדר – גיטרה קלאסית רביב גזית – קלידים קולות ילדים – קרן, גל, אלון, מולי, ירין וטל מכיתה ג' 1 בבית הספר לאומנויות אקורדי השיר "מיכאל" באתר Tab4u סרטון השיר "מיכאל" באתר יוטיוב מילות השיר "מיכאל" באתר שירונט אתי אנקרי – "מיכאל" מתוך פסטיגל 1991 (איכות נמוכה), באתר יוטיוב הערות אלבום "קראת לי אסתר", באתר hermon.com, בדיקה אחרונה ב־23 בינואר 2023 נתוני היצירה, באתר אקו"ם, בדיקה אחרונה ב־23 בינואר 2023 פסטיגל 1991, באתר פסטיגל, בדיקה אחרונה ב־23 בינואר 2023 אודות השיר, באתר הספרייה הלאומית, בדיקה אחרונה ב־23 בינואר 2023 תיעוד יוצרים של מפעל הפיס – אתי אנקרי (הגרסה הארוכה), (החל מ־34:52), באתר יוטיוב, 27 באוגוסט 2019, בדיקה אחרונה ב־5 בפברואר 2023 רחלי מלק-בודה, האמת שלה: אתי אנקרי לא רואה בעיניים, באתר מקור ראשון, 19 בדצמבר 2017, בדיקה אחרונה ב־22 בינואר 2023 ניל סלונים, עמית סלונים‏, למרות הסיפור המופרך, היה משהו בפסטיגל שריגש אותי עד דמעות, באתר וואלה, 16 בנובמבר 2021 השיר מוצג ב"פינה לשיפוטכם" של רשת ג', באתר פזמונט, בדיקה אחרונה ב־20 בינואר 2023 מיקום שיא במצעד השבועי של רשת ג' (1), החל מ־19 בינואר 1992, באתר פזמונט, בדיקה אחרונה ב־23 בינואר 2023 השיר יוצא ממצעד רשת ג', באתר פזמונט, בדיקה אחרונה ב־20 בינואר 2023 המקום ה־18 במצעד השנתי של רשת ג' (תשנ"ב), באתר פזמונט, 1992, בדיקה אחרונה ב־23 בינואר 2023
יחסי גבון–טורקיה

יחסי גבון–טורקיה הם יחסי החוץ בין גבון לטורקיה. מבחינה היסטורית, לטורקיה היו יחסים חזקים עם גאנה. טורקיה תמכה מאוד בהתרחבות הכלכלית של גבון לאחר עלייתו של בונגו לנשיאות ושיתפה פעולה עם מומחיות טכנית במהלך בניית מסילת הרכבת טרנסגבונה לעמק נהר אוגואו העליון. היחסים נעשו מתוחים לאחר שכתב התחקיר הצרפתי פייר פיאן חשף כי ממשלת בונגו השתמשה בסיוע טורקי לבניית ארמון נשיאותי חדש ומפואר תמורת 900 מיליון דולר (בשווי 4.12 מיליארד דולר ב-2020) שהעשיר את הגולים הצרפתים בגבון. נפח הסחר בין שתי המדינות היה בשווי 38.9 מיליון דולר ב-2018. קרן מעריף הטורקית מפעילה בתי ספר בגבון וטורקיה מעניקה מלגות לסטודנטים מגבון מאז 1992. טורקיה מחזיקה בגבון שגרירות בליברוויל מאז 2012. גבון מחזיקה בטורקיה שגרירות באנקרה מאז 2015. Carson, Patricia. Materials for West African History in French Archives. London: Athlone Press, 1968. Baker, Charles. "Reflexions sur les sources de l'histoire gabonaise." Paideuma 33 (2017): pp. 133-141. Aaborg, Sam. Le monde des affaires gabonaise. Paris: Editions de Minuit, 2009. "Relations between Turkey and Gabon". Ministry of Foreign Affairs of Turkey.
קרוואן פאלאס

קרוואן פאלאס (באנגלית: Caravan Palace) היא להקת מוזיקה אלקטרונית צרפתית. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. זואי קולוטיס - שירה ארנו "ויאל" דה בוסרדון - מלחין, מפיק, בסיסט, שירה צ'ארלס דלאפורט - פסנתר, הקשה, ויברפון מרטין ברלוג - טרומבון לוקאס סן-קריק - סקסופון, קלרינט אוד סוויט - רקדן האגס פיין - כינור, שירה קמיל צ'פלייר - סקסופון, קלרינט ויקטור ריימונדו - סקסופון אנטואן טוסטו - טרומבון להבדיל מהסרטונים האחרים של הלהקה, הסרטון של השיר "Mighty" הוא ערבוב של קטעי וידאו של רובוטים מסרטי מדע בדיוניים ולכן אין לו במאי יחיד. מדיה וקבצים בנושא קרוואן פאלאס בוויקישיתוף אתר האינטרנט הרשמי של קרוואן פאלאס (באנגלית) קרוואן פאלאס, ברשת החברתית פייסבוק קרוואן פאלאס, ברשת החברתית אקס (טוויטר) קרוואן פאלאס, ברשת החברתית אינסטגרם קרוואן פאלאס, ברשת החברתית טיקטוק קרוואן פאלאס, סרטונים בערוץ היוטיוב קרוואן פאלאס, סרטונים באתר Vimeo קרוואן פאלאס, באתר ספוטיפיי קרוואן פאלאס, באתר סאונדקלאוד (באנגלית) קרוואן פאלאס, באתר Last.fm (באנגלית) קרוואן פאלאס, באתר AllMusic (באנגלית) קרוואן פאלאס, באתר MusicBrainz (באנגלית) קרוואן פאלאס, באתר דיזר קרוואן פאלאס, באתר Discogs (באנגלית) קרוואן פאלאס, באתר Songkick (באנגלית) קרוואן פאלאס, באתר Genius קרוואן פאלאס, באתר בילבורד (באנגלית)
מייקי די

מייקל אנתוני דירינג (באנגלית: Michael Anthony Deering; נולד ב-25 בנובמבר 1967), הידוע בשם הבמה שלו מייקי די, הוא ראפר אמריקאי. הוא ידוע בעיקר בשל היותו חבר בלהקת מייקי די & דה אל. איי. פוס ו-Main Source (אנ'). כחבר ב-Main Source, הוא החליף את לארג' פרופסור (אנ'), שעזב כתוצאה ממחלוקות עסקיות. ב-1994, הוא השתתף באלבום השני של Main Source, Fuck What You Think. מייקי די נולד ב-25 בנובמבר 1967 בלורלטון, קווינס, ניו יורק סיטי, ניו יורק. הוא נולד לוויקטור פישר ולינדה דירינג. הוריו נפרדו כשהיה צעיר, והוא גדל אצל סבו וסבתו, ג'רום ובטי דירינג בלורלטון קווינס, ניו יורק. הוא השתתף ב-PS 37 בקווינס. לאחר מכן הוא למד ב-JHS 231 בקווינס. הוא למד בתיכון ספרינגפילד גארדנס. במהלך הקריירה שלו, עבד עם אל אל קול ג'יי ומלה מל. הסינגל שלו, "What You Need", נדגם עבור הלהיט הבין-לאומי של הזמרת-יוצרת האמריקאית מדונה משנת 1995, "Human Nature", אשר הוביל לכך שמייקי די קיבל קרדיט כאחד מכותבי השיר. מדיה וקבצים בנושא מייקי די בוויקישיתוף אתר האינטרנט הרשמי של מייקי די מייקי די, ברשת החברתית פייסבוק מייקי די, ברשת החברתית אקס (טוויטר) מייקי די, ברשת החברתית אינסטגרם מייקי די, סרטונים בערוץ היוטיוב מייקי די, במסד הנתונים הקולנועיים IMDb (באנגלית) מייקי די, באתר ספוטיפיי מייקי די, באתר סאונדקלאוד (באנגלית) מייקי די, באתר Last.fm (באנגלית) מייקי די, באתר AllMusic (באנגלית) מייקי די, באתר MusicBrainz (באנגלית) מייקי די, באתר Discogs (באנגלית) מייקי די, באתר Songkick (באנגלית) Mikey D Biography | OldSchoolHipHop.Com (באנגלית אמריקאית) "This guy right here helped me break in the industry...Happy Birthday my brother @TheReal_MikeyD", Twitter Main Source Songs, Albums, Reviews, Bio & More, AllMusic (באנגלית) Main Source - Fuck What You Think (באנגלית), נבדק ב-2023-01-23 THE REAL MIKEY D (@thereal_mikeyd) on Instagram | Ghostarchive, ghostarchive.org MIKEY D, www.bombhiphop.com Song “Human Nature” - MusicBrainz, musicbrainz.org Madonna - Human Nature (באנגלית), נבדק ב-2023-01-22
אי-ידיעת החוק אינה פוטרת

אי-ידיעת החוק אינה פוטרת (בלטינית: ignorantia juris non excusat; או: ignorantia legis neminem excusat) הוא עיקרון משפטי שלפיו אדם אינו יכול לחמוק מאחריות ומאשמה רק מפני שלא היה מודע לקיומו של החוק שהפר. העיקרון מבוסס על חזקת ידיעת הדין, היינו על ההנחה כי באחריותו של האזרח להכיר בכוחות עצמו מה נחשב לעבירה פלילית. לולי הנחה זו, הייתה הבורות תירוץ עבור עבריינים המבקשים לחמוק מאחריות. לפיכך, החזקה בדין היא, שכל אדם מכיר את כל חובותיו על פי החוק. למרות שגם בעלי הכשרה משפטית משמעותית לא יכולים להכיר כל פרט בחוק, התפיסה של מערכות משפטיות היא כי זהו מחיר נדרש על מנת לשמור שעצימת עיניים לא תפעל לזכותם של פושעים. בנוסף, יש להניח שבמשטר משפטי בו חל עיקרון זה, אנשים העוסקים בתחום עם מחויבויות מיוחדות, ילמדו על החוקים הרלוונטיים למחויבות זו. העיקרון לא יכול לחול על חקיקה סודית. לכן הוא רלוונטי לחוק שהוכרז עליו כהלכה. בישראל הדרישה הבסיסית היא שהחוק יפורסם ב"רשומות". מערכות משפט רבות אינן מכירות באי-ידיעת החוק כאחת מההגנות במשפט הפלילי, אלא רק כשיקול להקל על העבריין בגזר הדין. עם זאת, יש מצבים בהם מוכרת אי-ידיעת החוק כטענת הגנה. בישראל נקראת טענת הגנה זו טעות במצב משפטי. טענת הגנה זו עשויה להתקבל רק במקרים קיצוניים בהם המעבר על החוק היה כמעט בלתי נמנע. בשונה מהגנה של טעות במצב משפטי, יכולה להיות לנאשם טענה אחרת כי לא היה מודע לפרט עובדתי שרק בהתקיימו מעשהו נחשב לעבירה. הגנה זו נקראת בישראל טעות במצב דברים והיא הגנה רווחת במערכות משפט רבות. מקור לעיקרון, אם כי אינו רלוונטי במיוחד להקשר המודרני, ניתן למצוא אצל פילוסופים יוונים ורומים. בדיאלוג מינוס מחזק סוקרטס את עקרון משפט הטבע שלא ניתן לשינוי ולכן מחייב גם ללא ידיעה פורמלית שלו. הפילוסוף הרומי קיקרו תיאר את משפט הטבע כמחייב אוניברסלית: יש חוק אמיתי, הגיון נכון, נעים לטבע, ידוע לכל בני האדם, קבוע ונצחי, הקורא לחובה לפי מצוותיו, מרתיע מהרע באיסורו. לא ניתן לסטות מהחוק הזה ללא אשמה. גם אין חוק אחד ברומא ואחר באתונה, דבר אחד עכשיו ואחר אחר כך; אבל אותו חוק, בלתי משתנה ונצחי, מחייב את כל גזעי האדם וכל הזמנים. — קיקרו, על הרפובליקה פקודת החוק הפלילי נקבעה בשנת 1936 על ידי ממשלת המנדט. סעיף 8 בה קבע: "אי-ידיעת החוק אינה משמשת הצטדקות לכל מעשה, או אי מעשה, אשר באופן אחר היו מהוים עברה, מלבד אם נאמר בפרוש שידיעת העברין את החק היא יסוד מיסודות העברה". בחוק העונשין, שהחליף בשנת 1977 את פקודת החוק הפלילי, עוסק בעיקרון זה סעיף 34יט הקובע את ההגנה טעות במצב משפטי: "לעניין האחריות הפלילית אין נפקא מינה אם האדם דימה שמעשהו אינו אסור, עקב טעות בדבר קיומו של איסור פלילי או בדבר הבנתו את האיסור, זולת אם הטעות הייתה בלתי נמנעת באורח סביר." אי ידיעת החוק במשפט העברי פנחס רובין, ‏פיקציית ידיעת הדין, באתר גלובס, 19 במאי 2009 ש"ז פלר, ‏טעות בחוק הפלילי או הלבר-פלילי, היכן הגבול ?, משפטים ‏ה R v Potter (1978), 39 CCC (2d) 538, 3 CR (3d) 154 (PEISC). Rex v. Bailey (1800) Russ & Ry 1, 168 E.R. 651 Rex v. Ross (1944) 84 C.C.C. 107. British Columbia County Court.
אל תען כסיל כאיולתו

אַל תַּעַן כְּסִיל כְּאִוַּלְתּוֹ הוא ביטוי מקראי, שמקורו בספר משלי. הביטוי מדריך את האדם להימנע מלהשיב על דברים שנאמרים לו על ידי אדם טיפש. ההוראה שבביטוי זה אינה מוחלטת ואינה תקפה בכל מצב. בפסוק העוקב בספר משלי מובאת הוראה סותרת: עֲנֵה כְסִיל כְּאִוַּלְתּוֹ. משום סתירה זו הועלתה הצעה אצל חז"ל לגנוז את ספר משלי. בספרות חז"ל ובין פרשני המקרא נאמרו כמה הסברים להבחנה בין המצבים בהם יש לענות לדברי הכסיל לבין המצבים בהם אין לענות לו. בשני פסוקים עוקבים בספר משלי מובאות שתי הנחיות סותרות, ולכל הנחיה נימוק: ההנחיה: ”אַל תַּעַן כְּסִיל כְּאִוַּלְתּוֹ” והנימוק: ”פֶּן תִּשְׁוֶה לּוֹ גַם אָתָּה” ההנחיה: ”עֲנֵה כְסִיל כְּאִוַּלְתּוֹ” והנימוק: ”פֶּן יִהְיֶה חָכָם בְּעֵינָיו”. בתלמוד הבבלי מובא שבין היתר בשל סתירה זו ביקשו חכמים לגנוז את ספר משלי: ”ואף ספר משלי בקשו לגנוז, שהיו דבריו סותרין זה את זה... ומאי דבריו סותרים זה את זה - כתיב: 'אל תען כסיל כאולתו', וכתיב 'ענה כסיל כאולתו'”. לענות או לא לענות? פרופ' יהודה איזנברג, ענה כסיל כאוולתו, באתר דעת הרב דוד כוכב, ענה כסיל כאיולתו, באתר פורטל הדף היומי תלמוד בבלי, מסכת שבת, דף ל', עמוד ב' ספר משלי, פרק כ"ו, פסוקים ד'–ה' פירוש: בנוסף למגילת קהלת שרצו לגנוז מסיבה דומה מסכת שבת, דף ל', עמוד ב' על פי המאירי במסכת שבת ל עמוד ב ד"ה לעולם פרשה כו סימן ד, מובא גם בילקוט שמעוני משלי תתקסא בפירושיהם למשלי כו. מהדורת מקיצי נרדמים, עמוד 483, סימן תתתתשעא על פי חילוק המובא בתלמוד בבלי, מסכת סנהדרין, דף ל"ח, עמוד ב'
רכבת מרכז

האם התכוונתם ל... תחנת הרכבת באר שבע מרכז תחנת הרכבת חיפה מרכז - השמונה תחנת הרכבת מודיעין מרכז תחנת הרכבת תל אביב מרכז
אליפות אירופה באתלטיקה 1950

אליפות אירופה באתלטיקה הרביעית נערכה באצטדיון המלך בודואן, בבריסל, בלגיה בין ה-23 באוגוסט ל-27 באוגוסט 1950. מדיה וקבצים בנושא אליפות אירופה באתלטיקה 1950 בוויקישיתוף
משה פסל

משה (מושיקו) פסל (נולד ב-23 באוגוסט 1989, כ"ב באב ה'תשמ"ט) הוא חבר הכנסת העשרים וחמש מטעם מפלגת הליכוד. לפני כן היה שדרן רדיו ופרשן טלוויזיה. פסל נולד במושב הדתי נחלים, למד בישיבה התיכונית בכפר גנים והיה תלמידו של הרב שי פירון. שירת בגדוד קרן בחיל התותחנים ולאחר מכן במדור תקציבים בזרוע היבשה. עבד כשדרן ברדיו גלי ישראל וכפרשן בערוץ עכשיו 14, והשתתף בעונה התשיעית של תוכנית המציאות האח הגדול. שימש כמנהל חברת השיווק הדיגיטלי פילטר לוגיק. במסגרת פעילות בליכוד, היה ממייסדי ה'לאומיאדה' – אירוע שנתי של מתפקדי הליכוד. היה ראש סניף הליכוד במועצה אזורית חבל מודיעין ויושב-ראש צעירי הליכוד. פסל התמודד בבחירות המקדימות בליכוד בשנת 2019 במסגרת הבטחת הייצוג לצעירים, אך הפסיד למאי גולן. בזמנו היה לצעיר חברי מרכז הליכוד. בבחירות המקדימות בליכוד לקראת הבחירות לכנסת העשרים וחמש דורג ברשימת הליכוד במקום ה-40, במסגרת הבטחת הייצוג לצעירים. בבחירות אלו זכה הליכוד ב-32 מושבים, ופסל לא נבחר לכנסת. ואולם, משהרכיב הליכוד את הממשלה השלושים ושבע, התפטרו חלק מן השרים במסגרת "החוק הנורווגי". ב-9 במרץ 2023 התפטרה השרה גלית דיסטל-אטבריאן מן הכנסת, ופסל החל לכהן כחבר הכנסת ב-12 במרץ. מתגורר בגבעתיים. דודו אלכס פסל הוא מבעלי השליטה בבזן ומכהן שם כדירקטור. משה פסל, באתר הכנסת משה פסל, ברשת החברתית פייסבוק משה פסל, ברשת החברתית אקס (טוויטר) משה פסל, באתר כנסת פתוחה הרב שי פירון על תלמידו שמונה לח"כ: "למדתי ממנו", באתר "סרוגים", 14 במרץ 2023 הכירו את מושיקו פסל| רשת 13, באתר חדשות 13, 4 ביולי 2018 דניאלה קפלוטו, הדיירים החדשים של האח הגדול איכזבו, באתר ישראל היום, ‏5 ביולי 2018 אריק זיו, משה פסל הוא יו”ר צעירי הליכוד החדש, באתר ליכודניק, ‏25 בדצמבר 2019 מתמודד נוסף על משבצת הצעירים בפריימריז בליכוד: מושיקו פסל, באתר "סרוגים", 20 בינואר 2019 בנצי רובין, ‏השרה גלית דיסטל התפטרה מהכנסת; זה הח"כ החדש, באתר "סרוגים", 9 במרץ 2023 עדיאל איתן מוסטקי, ח"כ מהליכוד קידם דיון לטובת דודו, מבעלי השליטה בבזן, באתר כלכליסט, 18 במרץ 2024
מרשם הטאבו הפלסטיני

מרשם הטאבו הפלסטיני הוא מיזם של הרשות הפלסטינית שנועד לבצע רישום בעלויות על הקרקעות בשטחי יהודה ושומרון, במקביל למרשם המקרקעין של המנהל האזרחי הישראלי. ערך מורחב – המאבק הפלסטיני במכירת קרקעות ליהודים ב־2002 הקימה הרשות הפלסטינית את "רשות הקרקעות הפלסטינית" שהחלה ברישום מקרקעין בשטחי הרשות כולל שטח C. ב־2016 נערכה רפורמה בתחום והוקמה רשות חדשה בשם "הרשות להסדרת המקרקעין והמים" בראשותו של מוחמד שראכה, והתקבלה החלטה שלטונית להתחיל לטפל בהסדרת בעלויות על קרקעות בשטח C. עד לשנת 2020 רשמה הרשות למעלה מ-1,095,000 דונם, מהם 150,817 דונם בשטח C (מתוך כלל שטח C, שהוא 3.3 מיליון דונם). הרישום הוא גם על קרקעות שאינן חקלאיות או כאלו שניתן להפשירן לבנייה. הרשות חוקקה חוק האוסר מכירת קרקעות לישראלי. החוק הפלסטיני הטיל בתחילה עונש מוות על המוכרים, החל משנת 2005 הוא מומר - ככל עונש מוות ברשות - למאסר עולם עם עבודות פרך[דרוש מקור]. על פי כתבה של עקיבא ביגמן, לפי הרישום הפלסטיני מחצית משטחו של היישוב שילה וכן חלק מהשטח המוניציפלי של העיר אריאל, הם אדמות בבעלות פרטית פלסטינית.[דרוש מקור: יש טוענים שדרוש מקור מהימן יותר לטענה זו.] באוגוסט 2023 הוציאה מועצת הכפר ארטאס שבין בית לחם לאפרת, קול קורא לתושבי האזור להסדיר את הקרקעות שלהם. בעקבות זאת ביצעו תושבים פלסטינים מהכפר עבודות מדידה בוואדי שליד כפרם. עבור הרישום קיבלה הרשות הפלסטינית מטורקיה את מרשם הטאבו העות'מאני. בנוסף, הבנק העולמי הקצה 12 מיליון דולר לפרויקט בשנים 2020–2024. האיחוד האירופי הקדיש לנושא חלק מתוכנית תמיכה כוללת לרשות הפלסטינית על סך כ-30 מיליון אירו לשנים 2017–2022, וסוכנויות שונות של האו"ם השקיעו בנושא 3.4 מיליון דולר לשנים 2019–2023. הרשומות של הטאבו מועתקות עבור משרדי הממשלה השונים של הרשות הפלסטינית וכן עבור האו"ם למקרה של סיפוח ישראלי. מדינת ישראל לא מכירה ברישומי טאבו של הרשות הפלסטינית בשטחי C. למשל, בשנת 2019 סירב צה"ל להכיר ברישומי מרשם הטאבו הפלסטיני, "מאחר שלרשות אין סמכות לנהל מרשם מקרקעין בשטחי C, נסחי הטאבו שהנפיקה חסרי כל מעמד ונעדרים תוקף משפטי.". שילה פריד, ‏הפלסטינים רשמו בטאבו כמחצית משטחי יו"ש, בעיתון מקור ראשון, 19 בנובמבר 2021 נחשף 'פרויקט הטאבו הפלסטיני' להשתלטות על שטחי C, באתר ערוץ 7, 23 בינואר 2023 הטאבו הפלסטיני נחשף! מאות אלפי דונמים בשטח C רשומים וממומנים ע"י האו"ם | תחקיר של 'עד כאן' | ערוץ 14, סרטון בערוץ "Ad Kan / עד כאן", באתר יוטיוב (אורך: 05:03) שילה פריד, ‏הפלסטינים רשמו בטאבו כמחצית משטחי יו"ש, בעיתון מקור ראשון, 19 בנובמבר 2021 עקיבא ביגמן, 'פרויקט הטאבו הפלסטיני': המיזם החתרני של הרש"פ להשתלטות על שטחי C, באתר עכשיו 14, 23 בינואר 2023 שילה פריד, ‏הפלסטינים רשמו בטאבו כמחצית משטחי יו"ש, בעיתון מקור ראשון, 19 בנובמבר 2021 ידידיה שלמן, תושב אפרת גילה: מנגנוני הרש"פ מבצעים סקירת קרקעות בשטחי C, באתר ערוץ 7, 3 באוגוסט 2023 הצבא דוחה בקשות להיתרי חקלאות ב"מרחב התפר" בעילה חדשה ומרחיקת לכת לפיה אין תוקף למסמכי טאבו מטעם הרשות הפלסטינית; בעקבות עתירת המוקד, ניתן לחקלאי הפלסטיני המסורב אותו ההיתר שניתן לו 19 פעמים קודם לכן, המוקד להגנת הפרט, 13 ביוני 2019
פוסטל

האם התכוונתם ל... גאורג-וילהלם פוסטל – גנרל גרמני גיום פוסטל – פילוסוף צרפתי קרני פוסטל – מוזיקאית ישראלית פוסט פסטל
Spare

Spare הוא ספר זיכרונות מאת הנסיך הארי, דוכס סאסקס, אשר יצא לאור ב-10 בינואר 2023. הוא נכתב על ידי סופר הצללים ג'יי אר מורינגר, ופורסם על ידי Penguin Random House. הספר בן 416 עמודים וזמין בפורמטים דיגיטליים, בכריכה רכה וכריכה קשה ותורגם לחמש עשרה שפות. יש גם מהדורת ספר מוקלט של 15 שעות, בו הארי מספר את הסיפור בעצמו. הספר, לו הייתה ציפייה רבה, לווה במספר ראיונות שידור גדולים. הארי מפרט את ילדותו ואת ההשפעה העמוקה של מותה של אמו, דיאנה, נסיכת ויילס, כמו גם שנות העשרה הבעייתיות שלו, וההצבה שלו, לאחר מכן באפגניסטן עם הצבא הבריטי. הארי כותב על מערכת היחסים שלו עם אחיו, הנסיך ויליאם, ואביו, המלך צ'ארלס השלישי, ועל נישואי אביו לקמילה פרקר בולס. הארי כותב על חיזוריו ונישואיו לשחקנית האמריקנית מייגן מרקל ועל הפרידה של בני הזוג לאחר מכן מתפקידם המלכותי. שם הספר נובע מהביטוי האנגלי "Heir and Spare" (אנ') המכוון לבני המונרך המכהן שמטרתו להשאיר את הכתר בתוך המשפחה כאשר הבכור מיועד להיות יורש העצר והשני כזכר נוסף למקרה והבכור יספה בתאונה או לא יזכה לרשת את הכתר. הארי מציין בספר כי הרגיש "סרח עודף" לאחר שהבין כי לא ירש את הכתר לעולם וחי בצילו של אחיו. ספייר קיבל ביקורות מעורבות עד חיוביות ממבקרים, חלקם ששיבחו את הפתיחות של הארי אך היו ביקורתיים על הכללת יותר מדי פרטים אישיים. על פי ספר השיאים של גינס, הפך הספר ל"ספר העיון הנמכר ביותר בכל הזמנים" בתאריך יציאתו לאור. עודד פוירשטיין, תרשו לעצמכם לוותר על "Spare" של הנסיך הארי, באתר ישראל היום, 11 בינואר 2023 ענבל חננאל, המלך צ'רלס עשוי לטוס לארצות הברית, בארמון חוששים מספר שני של הארי, במדור "פנאי פלוס" באתר ynet‏ מורן שריר, באוטוביוגרפיה שלו, הנסיך הארי שורף את דרכו חזרה לארמון המלוכה, באתר הארץ, 15 בפברואר 2023 "ספייר": בספר זיכרונות חדש הנסיך הארי סוגר חשבונות, באתר גלובס, 26 בינואר 2023 חדשות חוץ, משוגעים על הארי - הספר התיעודי של הנסיך נמכר בקצב מסחרר בבריטניה, באתר כלכליסט, 11 בינואר 2023 [1] ערך זה הוא קצרמר בנושא ספרים. אתם מוזמנים לתרום לוויקיפדיה ולהרחיב אותו.
פיטוקלאסט

פיטוקלאסטים הם שברי צמחים מיקרוסקופיים הקיימים בתיעוד המאובנים. הם מאותרים בדרך כלל בתכשירים פלינולוגיים ובתהליך של חילוץ מאובנים באמצעות חומצה. הם כוללים צינורות פסים (Banded tube) ונמטופיטים (אנ') (קבוצה פרפילטית של אורגניזמים יבשתיים) שונים. Gensel, P. G.; Johnson, N. G.; Strother, P. K. (1990). "Early Land Plant Debris (Hooker's "Waifs and Strays"?)". PALAIOS. 5 (6): 520–547. Bibcode:1990Palai...5..520G. doi:10.2307/3514860. JSTOR 3514860. ערך זה הוא קצרמר בנושא ביולוגיה. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פיטוקלאסט".
כביש 8993

כביש 8993, הוא כביש רוחב מקומי במערב הגליל העליון, העובר בצמוד לגבול ישראל–לבנון. אורכו של הכביש הוא כ-22 ק"מ. הכביש נסלל בשנת 1957 כדרך כבושה לקראת הקמת היישוב אדמית בשנת 1958. סלילת הכביש תוארה על ידי מנחם תלמי במעריב: "עד לפני זמן מה אי־אפשר היה להגיע אל משטחה של שלוחה זו אלא ברגל בשבילי בהמה. אולם, לאחרונה, עם ההחלטה ליישב את אזור אידמית המצוי שם, נסללת אל רמת ההר דרך כבושה, שבמעלותיה החריפים ועיקוליה החדים היא מזכירה את הדרך המטפסת לכיפת הר תבור. במקומות רבים עוברת דרך זו בצד תהומות תלולים ועל שפת ואדיות עמוקים. עדיין עוסקים בהתקנתה ובסילוק נקודות־התורפה המסוכנים שבה. פה ושם תראה פועל התלוי בין שמים וארץ כשהוא חוצב בפטיש האוויר בדפנות התהום; מפעם לפעם מרעידה את ההר התפוצצות עצומה המפוררת צלע של מצוק. כדי לכבוש כאן מרחק של פחות מקילומטר בקו ישר, היה הכרח לסלול דרך פיתולים בת ששה ק"מ." באוגוסט 1965 נחנך המשך הכביש שהוביל ליישובים המוקמים אז, זרעית, שתולה ונטועה עד בירנית וכיסוי הכביש באספלט. יוסף אורי, הזבל הפך לכסף, למרחב, 24 בספטמבר 1957 מנחם תלמי, מסע לאורך גבול הלבנון, מעריב, 27 ביוני 1958 מנחם תלמי, מול הלבנון, מעריב, 27 באוגוסט 1965 שפי גבאי, חבל בירנית נגאל מבדידותו, דבר, 30 באוגוסט 1965
יחסי איחוד האמירויות הערביות – קזחסטן

יחסי איחוד האמרויות הערביות–קזחסטן נוסדו ב-1 באוקטובר 1992, כשנה אחרי שקזחסטן קיבלה עצמאות מברית המועצות. ב-1997 פתחה קזחסטן קונסוליה כללית בדובאי, ובספטמבר 2006 נפתחה השגרירות שלה באיחוד האמירויות. באוקטובר 2005 נפתחה שגרירות איחוד האמירויות באסטנה, בירת קזחסטן. מאז כינון היחסים ב-1 באוקטובר 1992, ביקר נשיא קזחסטן הראשון, נורסולטן נזרבייב באיחוד האמירויות 14 פעמים, ואילו נשיא איחוד האמירויות לשעבר, השייח' ח'ליפה בן זאיד אאל נהיאן ביקר בקזחסטן בביקור רשמי פעם אחת, לצד שבעה ביקורים פרטיים שערך במהלך השנים. שתי המדינות חתמו לאורך השנים על יותר מ-80 הסכמים בין–ממשלתיים ובין–משרדיים. בביקור של שר החוץ של איחוד האמירויות, השייח' עבדאללה בן זאיד אאל נהיאן בקזחסטן, נחתמו הסכמים נוספים. בין 2013 ל-2019 הייתה מגמת עלייה במסחר בין שתי המדינות. בשנת 2019 ייבאה קזחסטן מאיחוד האמירויות סחורות בשווי כולל של 50.7 מיליון דולר, ביניהן מוצרי ברזל ופלדה, מכונות ופלסטיק, ואילו איחוד האמירויות ייבאה מקזחסטן סחורות בשווי 555.4 מיליון דולר, המרכזיות שבהן הן נחושת, מתכת ופלדה. https://www.gov.kz/memleket/entities/mfa-abudhabi?lang=kk, gov.egov.kz (בקזחית) Kazakhstan Imports from United Arab Emirates, Trading Economics United Arab Emirates Imports from Kazakhstan, Trading Economics